AES kérdések – válaszok

1. *Mely üzenetek tartoznak az alap normál export folyamathoz?*

Az alap normál kiviteli eljárás üzenetei és folyamatábrái megtalálhatóak a „Folyamatábrák” nevű mellékletben.

1. *Lesz-e nyilatkozattevő nyilvántartásba történő egyszerűsített export vámkezelési folyamat? Ha igen, annak mi lesz a folyamata?*

Az AES-ben lesz lehetőség a nyilatkozattevő nyilvántartásába való bejegyzésre, azonban az FJA 150. cikk (4) bekezdésében foglalt feltételek (a Vámkódex 263. cikkének (2) bekezdése szerint nem kell indulás előtti árunyilatkozatot benyújtani és a kiviteli vámhivatal azonos a kilépési vámhivatallal) miatt, valószínűleg nem sok gazdálkodó fog ilyen típusú engedéllyel rendelkezni.

Ennek az eljárásnak a folyamata csak 2025-ben kerül beépítésre az AES-be.

1. *Megvalósításra kerül-e Magyarországon az SDE- egyszerűsített export vámfolyamat?*

Igen, lesz lehetőség egyszerűsített kiviteli vám-árunyilatkozat és kiegészítő vám-árunyilatkozat benyújtására is.

1. *Az egyes xml üzenetekben nem kell hivatkozni az UVK árunyilatkozat típusra (B1,B2,B3,B4,C1,C2*)

Nem kell hivatkozni az adatkészlet típusára.

1. *Mit jelent és mikor kell használni az újrakiviteli értesítés üzenetet?*

Az UVK 274. cikke alapján az újrakiviteli értesítést akkor kell benyújtani, ha az UVK 270. cikk (3) bekezdésének b) és c) pontjában említett nem uniós árukat kiszállítják az Unió vámterületéről, és ezek az áruk mentesülnek azon kötelezettség alól, hogy azokra vonatkozóan kilépési gyűjtő árunyilatkozatot kell benyújtani.

Ez a funkció szintén csak 2025-ben kerül beépítésre a AES-be.

1. *Hogy kapcsolódnak egymáshoz az üzenetek?*

Az egy árunyilatkozatra vonatkozó üzenetek annak elfogadása előtt az üzenetben szereplő LRN számra hivatkozva kapcsolódnak össze. Az árunyilatkozat elfogadását követően a kiosztott MRN kerül megadásra minden kapcsolódó üzenetben.

1. *Mely üzenetek a végállapotok? Az IE556-os és az IE557-es üzenet tekinthető végállapotnak?*

Az alap normál kiviteli eljárás kapcsán az alábbiak:

* ‘Export No Release’ E\_EXP\_NRL (IE551) – Kivitelre átengedés megtagadása
* ‘Export Notification’ E\_EXP\_NOT (IE599) – Kiviteli értesítés
* ‘Exit Release Rejection’ E\_EXT\_REJ (IE522) – Kilépésre átengedés elutasítás

Az IE556-os és az IE557-es üzenetet hibás üzenet esetén küldi a rendszer, végállapotnak tekinthető.

1. *Milyen ütemezésben történik a fejlesztés?*

2024. december 1-jéig az alapfunkcionalitások megvalósítására kerül sor, mely tartalmazza a normál és egyszerűsített kiviteli vám-árunyilatkozat befogadását és feldolgozását, az esetleges keresési eljárás lefolytatását, áruátengedést megelőző módosítás érvénytelenítés elvégzését és a kiléptetéssel kapcsolatos tevékenységek elvégzését. Az alapfunkciókon felüli funkciók, mint a központi vámkezelés, a nyilatkozattevő nyilvántartásába való bejegyzés, a kumulációs vámfizetés lehetősége és az újrakiviteli értesítés 2025. I. félévében kerülnek megvalósításra.

1. *Árunyilatkozatan lehet-e több különböző eljáráskód?*

Nem.

1. *Megvalósításra kerül-e az árunyilatkozat tételre vonatkozó áruátengedés?*

Nem, mivel az AES transzeurópai rendszer és az uniós specifikáció erre nem ad lehetőséget.

1. *Milyen export okmány kell hogy kísérje a szállítmányt?*

Az AES bevezetésétől nem lesz kiviteli kísérőokmány, így semmilyen „export okmány” nem kíséri a szállítmányt.

1. *Átmeneti megőrzés nyilvántartás alatt lévő áru újrakivitele esetén történik automatikus kivezetés? Ha igen, milyen előzményre kell hivatkozni?*

A tervek szerint lesz automatikus kivezetés. Attól függően, hogy az áruk újrakivitele kapcsán milyen körülmények állnak fenn és a kiszállításra milyen eljárás keretében kerül sor, a kilépési gyűjtő árunyilatkozaton/újrakiviteli értesítésen/árutovábbítási vám-árunyilatkozaton az átmeneti megőrzési árunyilatkozat (TS) U-s MRN-jét kell előokmányként megadni.

1. *Lesz új KKK csatorna az AES-re?*

Igen. Külön csatorna lesz az AES-hez.

1. *Kaphatnánk-e minta XML-ket az egyes üzenetekre?*

Az IE515 és az IE528 üzenet XML-ek mellékletként megtalálhatóak. A többi üzenet XML-jeit a továbbiakban teszi közzé a NAV.

1. *Export tekintetében sem lesz migráció? Azaz a CDPS-ben történt exportokra a CPDS-ből érkezik a kilépési értesítés? Illetve utólagos módosítást is CDPS rendszerben kell kérni?*

Nem lesz migráció, azaz a CDPS-ben benyújtott vám-árunyilatkozatok a CDPS-ben kerülnek lezárásra. A CDPS-ben kezdeményezett eljárások esetén a módosításra/érvénytelenítésre is a CDPS-ben kerül sor, azonban az AES-ben indítványozott eljárások esetén a módosításra/érvénytelenítésre az AES-ben lehet lehetőség.

1. *A CCH29, CCH027, CC446, CCH01, CCH19, CC403 üzenetek itt is alkalmazandóak? Ha igen, akkor ezen xml üzenetek teljesen azonosak az AIS-ben használtakkal*?

Az AES-ben használt üzenetek:

* CCH01 - itt csak a 01 paramétert használjuk - Általános értesítő üzenet hivatal zárva tartásról
* CCH29 - Általános nyugtázó üzenet
* CCH46 - Okmánybekérésre válasz

Az XSD-k a legfrissebb specifikációban megtalálhatóak, xml-eket a későbbiekben teszünk közzé.

1. *A CDPS-ben normál (A) és egyszerűsített (C) kóddal is beküldhetőek árunyilatkozatok. A BNYNY engedéllyel rendelkező gazdálkodók az AES-ben, már „A” kóddal küldhetnek be árunyilatkozatot? A „C” kódot a SDE engedélyes használhat?*

Feltételezzük, hogy BNYNY alatt a nyilatkozattevő nyilvántartásába való bejegyzést értik (EIDR). Az AES esetén, ha a gazdálkodónak lesz EIDR engedélye, akkor vám-árunyilatkozatot nem kell benyújtania. Ha nem kapott mentességet a vám elé állítási értesítés benyújtása alól, akkor annak eleget kell tennie az IE511-es üzenet beküldésével. A kiegészítő árunyilatkozat beküldése esetén pedig a „Z”, vagy a „V” kódot kell megadnia. SDE engedély esetén a C kódot kell szerepeltetni a vám-árunyilatkozaton, a kiegészítő árunyilatkozaton pedig az „Y”, vagy „U” kódot.

1. *Csatolmány beküldésére lesz lehetőség az üzenetekben?*

Igen, az IE515-ös üzenet borítékba kell beletenni a csatolmányt úgy, mint az AIS-nál.

1. *A Nemzeti kieg. kód (0000) megadása mikor szükséges?*

Jelenleg nincs nemzeti kiegészítő kód kivitel esetén és a 0000 kódot sem kell használni.

1. *A bruttó súly megadása „Consignment” szinten és az 1. tételen is elvárt, a többi tételen nem adható meg. Tételszinten nem lesz megadható bruttó súly?*

A bruttó súly megadható minden tételsoron.

1. *A csomag számának megadása most minden tételen kötelező, 0 érték megadása akkor sem megfelelő, ha van azonos jelzéssel és csomagolás móddal megadva tényleges mennyiség. A nulla érték a szabályok alapján alkalmazható lenne.*

A 0 érték a szabályok alapján alkalmazható akkor, ha egy másik tételsoron van 0-nál nagyobb szám megadva. 181-nél (bulk) nem kell megadni csomagot, a 182-nél (unpacked) meg kell adni és az lehet 0.

1. *Biztonsági jelölő (Security tag) két értéket vehet fel: 0 -Not used for safety and security purposes, 2-EXS data for safety and security purposes. Milyen esetben szükséges biztonsági és védelmi adatokkal bővített árunyilatkozatot küldeni? Van olyan eset amikor ettől el lehet tekinteni?*

Ha az ügyfél a kiviteli árunyilatkozatot a biztonsági és védelmi adatokkal együtt akarja megadni, akkor kell a 2-es kódot megadni. Nem kötelező a biztonsági és védelmi adatok szerepeltetése, de ha nem adják meg, akkor külön kilépési gyűjtő árunyilatkozatot kell benyújtani a kilépési vámhivatalhoz.

1. *Módosítás, érvénytelenítés az árunyilatkozat mely állapotában kezdeményezhető?*

Az AES-ben lesz lehetőség arra, hogy az elfogadott, de még kivitere át nem engedett árunyilatkozatot módosítsa, vagy érvénytelenítse az ügyfél. A jogszabályban foglalt rendelkezésekre tekintettel, ha a vámhatóság az árukat vizsgálat alá vonta, akkor annak ideje alatt nem lehet módosítást/érvénytelenítést kezdeményezni. Az áruk kivitelre történő átengedését követően is lehetőség van az árunyilatkozat módosítására/érvénytelenítésére a jogszabályban meghatározott feltételek teljesülése esetén. Előzőekre tekintettel csak az ellenőrzés alatt állapotban lévő tételek esetén nem lehet módosítást/érvénytelenítést kezdeményezni.

1. *Jelenleg a CL152 szerinti HR kódok alkalmazhatók az árunyilatkozaton, azonban az nem tartalmaz minden érvényes 6 hosszú tarifaszámot. Itt anomália van – a kódtár és az érvényes KN kódok között? AES-re a CL152 kód külön kerül majd publikálásra?*

A TARIC-ot kell majd használni, nem a CL152-es kódlistát.

1. *Szállítóeszköz indulásnál lehet 1-nél több egy árunyilatkozaton, vagy az AIS-ben megvalósítottak szerint itt is csak 1 adható meg?*

Meg lehet adni többet is.

1. *Az IE515- ös üzenet Engedélyezés/Type (Adatelem: 1212002000) kódlistája: CL605. Hogy kerül implementálásra? A kódtárban szereplő kódokkal, vagy az AIS-ban megvalósított Engedély rövidítéssekkel (pl: C514 helyett EIR)?*

Az üzenetekben az EU által definiált szabályokat kell betartani, itt például a mezőben csak a kódlistában megadott 4 karakteres értékek szerepelhetnek (pl: EIR esetén a C514 szerepelhet a mezőben).

1. *Az IE515-ös üzenet „Specific circumstance indicator” mezőben milyen esetben kell megadni az adatot? Milyen összefüggési vizsgálat kapcsolódik az adatelemhez? A kódtár szerint csak A20 értéket vehet fel a mező, de milyen esetben kell megadni?*

Az IE515-ös üzenet leírása szerint a mező kitöltése opcionális, kitöltésére szabály nincs (Közvetetten a B1855 szabály érinti a mező kitöltöttségét).

1. *Az IE515 üzenetben milyen összefüggések vannak az Exportőr/Nyilakozattevő/Képviselő/jogállás adatok kitöltésében?*

Közvetlen képviselet esetén a nyilatkozattevő és a képviselő nem lehet azonos. Amennyiben közvetett, akkor azonosnak kell lennie. (Az R0471 szabály felülvizsgálata folyamatban van a Bizottság által, mivel 3-as kód szerepeltetésére is lehetőséget kellene adni.)

1. *Átmeneti megőrzés előzmény (TS) U-s MRN-jét milyen okmánykóddal kell megadni előokmányként? N337?*

Igen.

1. *Az ilyen eseteket (Átmeneti megőrzés nyilvántartás alatt lévő áru) is IE515 üzenettel lehet beküldeni?*

Nem feltétlenül. Attól függően kell beküldeni, hogy milyen eljárás alá vonják. Ha újrakiviteli vám-árunyilatkozatot nyújtanak be, akkor IE515, ha újrakiviteli értesítés, akkor IE570, ha kilépési gyűjtő árunyilatkozat, akkor IE615, és ha árutovábbítási árunyilatkozat, akkor az NCTS-ben IE015-ös üzenet.

1. *Hogyan értelmezhető a vámfolyamat a kilépésre vonatkozóan?*

*Ki az a gazdálkodó (Nyilatkozattevő vagy Carrier) aki beküldheti ez IE507-es „érkezés a kilépési vámhivatalhoz üzenetet”?*

*Amennyiben a Carrier nem azonos a Nyilatkozattevővel, akkor melyik gazdálkodó az aki a KKK csatornán a bejelentést megteheti? Ha a Carrier, akkor csak olyan Gazdálkodó lehet, aki rendelkezik KKK regisztrációval és a szükséges csatornával?*

Az IE507-es üzenetnél a specifikáció a „Trader at exit” kifejezést használja, mely a fuvarozó. Lehetősége van más szereplőnek is beküldeni az üzenetet a fuvarozó helyett, ebben az esetben a válasz is hozzá fog érkezni.

1. *Üzemszüneti eljárás esetén az engedéllyel rendelkező Gazdálkodók számára sem lesz lehetőség kiviteli eljárás megindítására? A korábban kiadott egyszerűsített export engedélyek visszavonásra kerülnek?*

A 0-24 órában benyújtó ügyfelek (AEO-engedéllyel vagy EIDR export engedéllyel rendelkező gazdálkodók) részére meg lesz engedve az, hogy az üzemszünet ideje alatt is megindíthassák a kiviteli eljárásokat 0-24 órában, ahogy jelenleg is.

1. *Milyen lehetőségek állnak rendelkezésre a kommunikációra?*

Két lehetőség van a kommunikációra: kérdések és problémák jelzésére a init\_isz\_evamaes@nav.gov.hu e-mail címet lehet használni.

A tesztelésen felmerülő kérdések, hibák bejelenthetők a Sharepoint felületen:

[eVÁM-AES- TESZT- PUBLIKUS - Kezdőlap (gov.hu)](https://sportal.nav.gov.hu/projekt/NIK-TESZT/_layouts/15/start.aspx#/)

Az informatikai kérdéseket a portálra a szoftverházak, a szakmai kérdéseket a vámszövetségek tudják rögzíteni.

1. *Előbejelentés esetén mi jelzi vissza, hogy az 515-ös üzenetet a rendszer befogadta? A Folyamatábrák.docx -ben említett CCH29?*

A KKK2 rögtön visszadobja, ha hibás az árunyilatkozat. Az előzetes vám-árunyilatkozat benyújtásra egy külön folyamatábra készül. A CCH29-et az előzetesen benyújtott hibátlan IE515-re visszaküldi a rendszer. Hibás beküldés esetén az IE556 megy vissza.

1. *Séma szerint minden üzenethez egy Message fejléc tartozik, ami a KKK2 borítékra hasonlít. Hol található erről bővebb információ?*

A legújabb Interfész specifikációban megtalálható a leírás.

1. *Előfordulhat-e, hogy egynél több okmány pótlását írják elő egy CC560 Üzenetben (azaz 1-nél több REQUESTED DOCUMENT D.G. szerepel az xml-ben)?*

Igen, több okmány pótlása is kérhető az CC560C üzenetben. (A specifikáció alapján 99x ismétlődhet a REQUESTED DOCUMENT tagcsoport.)

1. *Fel kell készíteni a folyamatot arra, hogy a CCH46 üzenetben olyan okmányra kell hivatkozni, mely az eredeti bejelentésben nem szerepelt? Ez egyúttal az árunyilatkozat módosítását is jelentheti, ilyenkor a megadott okmányt automatikusan csatolják valamely tételhez? Melyikhez?*

Az okmánybekérés felületén be tud kérni olyan okmányt, ami az eredeti bejelentésben nem szerepelt. Tehát informatikailag van rá lehetőség, továbbá szükség lesz az árunyilatkozat módosítására és fel lehet csatolni az okmányt.

1. *IE515 üzenet beküldése esetében a  000 érték valóban nem szerepel a CL102 kódlistában, az 1.2 specifikációval kiadott AES Eljáráskódok táblázatban a 1000 000 eljáráskód szerepel. A kódlista hiányos, vagy valóban nem küldhető be itt a 000 érték?  Az xml.ben az AdditionalProcedure opcionálisan (kommentezve) szerepel. Nem is szükséges beküldeni a kiegésző eljáráskódot?​*

Ha nincs kiegészítő eljárás, azaz 000-t írna be, akkor nem kell beírnia a 000-t, mert az valóban nincs benne a kódlistában és nem is tesszük bele, mert ez a tag csoport opcionális, tehát be lehet úgy küldeni, hogy 10 00.

1. *IE515 üzenetben képviselő és jogállás megadása representative adatcsoport csak abban az esetben szerepelhet az üzenetben amennyiben a jogállás értéke 2? Amennyiben nem 2, akkor az adatcsoport, így a status sem szerepelhet az üzenetben?*

Az adatelem értéke csak '**2**' lehet, ezért ha nincs megadva képviselő (status = '**2**'), akkor úgy vesszük, hogy  nincs képviselő. A szabály alapján a közvetett képviselet nem jön szóba.

1. *IE515 mintaüzenet alapján:*

*<NationalAdditionalCode>*

*<sequenceNumber>1</sequenceNumber>*

*<nationalAdditionalCode>0000</nationalAdditionalCode>*

*Az IE515 üzenetben a nemzeti  tarickód 0000 érték megmarad az új AES-ben is?*

Igen, a "0000"-ás nemzeti Taric kód érték megmarad az AES-ben is, továbbá a  a "NationalAdditionalCode" adatelem opcionális, azt megadni a kivitel kapcsán nem szükséges, így a "0000" érték megjelölése sem szükséges az árunyilatkozaton.

1. *A CL152 kódlista tartalmazza a 650500 kódot.*

Igen.

1. *A ​KKK2 nem fogadja el az okmánypótlás üzenetet. A CCH46-os üzenet nem megy át a KKK2-n, mert a <messageType>CCH46</messageType> nem felel meg a KKK2-n lévő sémának. A CCH46-os üzenet az 1.3-as specifikációban lévő séma szerint készült. Mikor lehet tesztelni a fenti üzenetet, lehet e tudni, hogy melyik üzenet mikortól tesztelhető?*

Az AES üzenetek típusai, ütemezései a Sharepoint felületen AES\_verzió\_ütremezés20240704 került publikálásra.

1. *A Kilépési folyamattal kapcsolatban kérdésünk, hogy az IE521 és IE522 üzenetek között mi az eltérés, milyen esetekben érkezhetnek?*

IE521 üzenet - Eltérítés elutasítás értesítés. Az IE507 - Érkezés a kilépésnél üzenet elutasítása, melyet a Kilépési Vámhivatal küld a beküldő részére.

IE522 üzenet - Kilépésre átengedés elutasítva. A Kilépési hivatalban történt áruvizsgálat eredményeként a pénzügyőr az áru átengedésének megtagadásáról dönt, melyről az IE522 üzenetben értesíti a IE507 beküldőt.

1. *Az IE513, IE514 üzenet leírása a specifikációban nem található meg, így szeretném kérni, hogy szíveskedjenek rendelkezésünkre bocsátani. Köszönjük, ha mintaüzenetet is kaphatunk!*

Az OPENKKK portálra AES\_interfészspecifikáció\_v1\_4 mappába kerültek kihelyezésre a fenti üzenetleírások.

1. *CCH01 üzenet válaszhoz milyen feltételekkel szükséges az árunyilatkozatot beküldeni a tesztrendszeren?*

Általános értesítő üzenet, paramétere: 01 (Hivatal zárva tart) – abban az esetben, ha a gazdálkodónak nincs AEOC, vagy AEOF, vagy EIR (akár kiviteltől eltérő eljárásra is), vagy SDE engedélye és nyitvatartási időn kívül nyújtja be az IE515-ös üzenetet.

1. *Xml mintaüzenetek elérhetők, hol találhatók?*

Az SP portálon a Minta XML mappába találhatók a mintaüzenetek.

1. *AES projekt kapcsán érdeklődöm, hogy elérhető-e frissített ütemterv, ami igazodik a megvalósult fejlesztésekhez és az így változott ütemezéshez? Elérhetővé tudjátok tenni számunkra, hogy a határidőkhöz és a fejlesztési sorrend felállításánál hozzátok tudjunk igazodni?*

Ütemezés elérhető a SharePoint portálon.

1. *Az export árunyilatkozaton (AES IE515) szükséges-e jelölni az árutovábbítás azonosítóját? Ha igen, azt miként kell (okmányként? milyen okmánykóddal?) megtenni?*

Nem kell árutovábbítás azonosítót jelölni.

1. *NCTS Indításon (IE015) szükséges-e megadni az export árunyilatkozat azonosítóját? Ha igen, azt miként?*

Igen, a PREVIOUS DOCUMENT adatcsoportot kell kitölteni, Típusként N830-at kell megadni, Hivatkozási számként pedig az export MRN számot.

1. *Eltér-e a folyamat az NCTS 5.0 különböző bevezetési fázisaiban?*

Igen, az átmeneti időszakban CONSIGNMENT-HOUSE CONSIGNMENT-CONSIGNMENT ITEM-PREVIOUS DOCUMENT szinten kell megadni az adatokat, míg az átmeneti időszak után CONSIGNMENT-HOUSE CONSIGNMENT-PREVIOUS DOCUMENT szinten.

Átmeneti időszak után:

-             House consignment 1

Previous document 1

Type: N830

Reference number: EXPORT MRN X

Consignment item 1

Consignment item 2

-             House consignment 2

Previous document 1

Type: N830

Reference number: EXPORT MRN Y

Consignment item 1

Consignment item 2

-             House consignment 3

Previous document 1

Type: N830

Reference number: EXPORT MRN Z

Consignment item 1

Átmeneti időszakban:

-             House consignment 1

Consignment item 1

Previous document 1

Type: N830

Reference number: EXPORT MRN X

Consignment item 2

Previous document 1

Type: N830

Reference number: EXPORT MRN X

Consignment item 3

Previous document 1

Type: N830

Reference number: EXPORT MRN Y

Consignment item 4

Previous document 1

Type: N830

Reference number: EXPORT MRN Y

Consignment item 5

Previous document 1

Type: N830

Reference number: EXPORT MRN Z

1. *Készül-e arra vonatkozóan forgatókönyv, ha a két rendszer valamelyike nem tud elindulni a határnapon, egyszerre.*

Alapvetően arra készülünk, hogy elindul mindkét rendszer. Ha mégsem következik ez be, akkor a jelenlegi módon fog működni, manuálisan léptetik ki a pénzügyőrök a kiviteleket.

1. *Mit kell tudni eVÁM\_AES teszt KKK\_WEB ügyféloldali regisztrációról? Kiküldésre kerül? Igazoláson kívűl mi kerül még kiküldésre?*

A NAV Informatikai Intézete a eVÁM\_AES tesztelésével kapcsolatos ügyfélregisztrációját elvégezte, melynek igazolását mellékelten megküldésre kerül az érintett gazdálkodó részére.

Az igazoláson kívül csatoltan küldjük az aktivációs kódot tartalmazó dokumentumot is, ezt a kódot kell használnia a KKK Web-en létrehozott fiókjában az ügyfélregisztráció aktiválása menüpont alatt.

A csatolt aktivációs kód többször nem kiadható, a rendszerekből nem kinyerhető, ezért annak megőrzésére szíveskedjen kellő figyelmet fordítani.

Ez a kód elsődleges felhasználó létrehozására csak egyszer használható, de szükség lesz rá, ha a fiókhoz tartozó jelszavát elvesztené vagy elfelejtené.

Az ügyfél-regisztráció aktiválásához a következő lépéseket szükséges megtennie:

1. Első lépésben új felhasználó regisztrálása szükséges a KKK-Web teszt felületen [[KKK2 - Külsõ Kommunikációs Központ 2.0 | Nemzeti Adó- és Vámhivatal (gov.hu)](https://kkk.nav.gov.hu/teszt/2/web/)]. A regisztrációról érkező *„felhasználó létrehozása”* e-mailben szereplő aktivációs linkre kattintás szükséges a regisztrációs folyamat befejezéséhez.

A sikeres felhasználó aktiválásról e-mailben tájékoztatást kap, amely szerint *„Értesítjük, hogy a KKK-WEB-en sikeresen aktiválta hozzáférését. A hozzáférés érvényesítéséhez kérjük újra jelentkezzen be az alkalmazásba.”*

1. A KKK-Web teszt felületére történő ismételt belépést követően kezdeményezheti az ügyfél-regisztráció aktiválását a csatolt PDF-ben megküldött egyszer felhasználható aktivációs kód megadásával.

Az aktiváláshoz a bejelentkezést követően a bal oldali menüből a **„Saját adatok”** menüponton belül az ’**Ügyfélregisztráció aktiválása’** menüpontot kell kiválasztani és a megfelelő szövegbeviteli mezőben meg kell adnia az aktivációs kódot.

A sikeresen elvégzett aktiválásról szintén e-mailben tájékoztatást kap, amelyben *„Értesítjük, hogy Ön által a KKK-WEB-en kezdeményezett ügyfél-regisztráció aktiválása sikeresen megtörtént. Rendszerünkben Ön - mint elsődleges felhasználó - másodlagos felhasználók adminisztrálására jogosult. A változás érvényesítéséhez kérjük újra jelentkezzen be az alkalmazásba.”*

Kérjük, legyenek figyelemmel arra, hogy csak EGY FELHASZNÁLÓ LEHET ELSŐDLEGES FELHASZNÁLÓ, ezért az ügyfél-regisztráció aktiválását - azaz a fent leírt folyamatot - csak egy e-mail címről szíveskedjenek végrehajtani.

A felhasználói regisztrációhoz megküldjük a KKK\_Web felhasználói kézikönyvet is, amely a regisztrációs folyamat bemutatásán túl részletes leírást tartalmaz a KKK-Web funkcionalitásáról.